Aldur Vunk

Aldur Vunk (sündinud 2. septembril 1959) on eesti ajaloolane ja arheoloog. Ta oli aastatel 1998–2015 Pärnu Muuseumi direktor ning  2015–2020 SA Pärnu Muuseum juhataja.

Elulugu
Vunk õppis 1966–1977 Pärnu 1. Keskkoolis, 1986–1991 Tartu Ülikoolis (mittestatsionaarselt) ajaloo erialal.Ajaleht Tartu Riiklik Ülikool, 21. juuni 1991 Ta kaitses 2001. aastal eksternina magistritöö "Eesti keskaegsed ahjupotid ja -kahlid: dateerimise, tehnoloogia ja tõlgendamise aspekte peamiselt Pärnu leidude põhjal" ning 2003. aastal doktoritöö "Ristisõjad ja palverännakud Eestis 12.–16. sajandil: uurimus nende iseloomust ja alatüüpidest".

.Aldur Vunk IRLi kodulehel Aastail 1991–1998 oli ta Pärnu linnaarheoloog, alates aastast 1998–2015 oli ta Pärnu Muuseumi direktor. 

1988–1992 oli ta Sütevaka Seltsi esimees, 1999–2000 ja 2001–2002 Pärnu Linnavolikogu liige.

Vunk on Isamaa ja Res Publica Liidu liige.

Teoseid
"Ristisõjad ja palverännakud Eestis 12.–16. sajandil: uurimus nende iseloomust ja alatüüpidest". Tartu: Tartu Ülikooli Kirjastus, 2003, ISBN 9985567528
"Jeesus läks maal kõndimaie: ristisõjad ja palverännakud Eesti keskajal". Tallinn: Argo, 2005, ISBN 9949415284
"Rahvusriigi sünd Pärnumaal (1917–1919)". Koos Ago Pajuriga. Pärnu: Pärnu Muuseum, 2008. ISBN 9789949156580
""Kuningamäng" ärkamisaja koidikul". Tartu: Tartu Ülikooli Kirjastus, 2012. ISBN 9789949199624
"Puust laevad ja rauast mehed : Pärnu ja Liivi ranna purjelaevad". Tallinn 2018. ISBN 9789949607570

Tunnustus
2009 – Pärnumaa vapimärk (Pärnu Muuseumi direktor)
2013 – Pärnu teenetemärk (Pärnu ajaloo uurimise, populariseerimise, Pärnu Muuseumile uue, kaasaegse sisu andmise eest)
2014 – Valgetähe IV klassi teenetemärk"Presidendilt saab tänavu teenetemärgi 99 inimest". ERR, 5. veebruar 2014
2014 – Pärnu vapimärk (pikaajalise Pärnu ajalooteemalise teadustöö ja muuseumikultuuri edendamise eest)

Viited

Välislingid

Eesti lugu. Palverändurid. Vikerraadio, 22. oktoober 2005
Aldur Vunk: Pärnu päev – mis ja milleks?. Pärnu Postimees, 19. märts 2011

Kategooria:Eesti ajaloolased
Kategooria:Eesti arheoloogid
Kategooria:Eesti ajalooõpetajad
Kategooria:Õpetatud Eesti Seltsi liikmed
Kategooria:Pärnu linnavolikogu liikmed
Kategooria:Pärnu Muuseumi koosseis
Kategooria:Tartu Ülikooli ajalooteaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1959